बाइक पेड़ से टकराई दो युवक हुए जख्मी
सोमवारको स्वर्गछिड़ा गांव के मोड़ पर बाइक सवार दो युवक पेड़ से टकराकर गंभीर रूप से जख्मी हो गए। घटना के संबंध में पुलिस ने बताया कि तालादा गांव निवासी राजू टुडू तथा वकील टुडू हीरोहोंडा बाइक से कहीं जा रहे थे। इसी दौरान बबूल के पेड़ से टकराकर गंभीर रूप से घायल हो गए। डुमरिया के थाना प्रभारी विक्रांत कुमार ने डुमरिया सामुदायिक चिकित्सा केंद्र में उन्हें इलाज के लिए भर्ती कराया।
जख्मी युवक को देखते ग्रामीण
राहगीरों को रास नहीं रही चमचमाती सड़क
आजादीके बाद पहली बार मुसाबनी-डुमरिया तथा गुड़ाबांदा-ओड़िशा सीमा तक बन रही चमचमाती सपाट सड़क वाहन चालकों को रास नहीं रही है। हर तीसरे चौथे दिन यहां दुर्घटनाएं घट जा रही हैं। अधिकतर वाहन चालक नए हैं, तथा बिना लाइसेंस के वाहन चला रहे हैं। सड़क बन जाने के बाद वाहनों की रफ्तार काफी बढ़ गई है। घुमावदार सड़क होने के कारण अधिकतर दुर्घटनाएं तीखे मोड़ पर हो रही हैं। रविवार को छोटा बोतला के जितेंद्र मुर्मू (50) तथा माइनो मुर्मू (25) दो अलग-अलग सड़क दुर्घटनाओं में गंभीर रूप से घायल हो गए थे। दिसंबर माह में ही इस सड़क पर दर्जनों दुर्घटनाएं हो चुकी हैं। कानूनी बंदिश के साथ-साथ जागरूकता की भी जरूरत है।
hin_Deva hin_Deva hin_Deva hin_Deva hin_Deva